—17— IS-SIĠRA TAL-LARINĠ Issa l-larinġa xegħlet bis-sbuħija Ta' elf djamant; u bħala linfa mżejna Tarmi, mal-bjuda, l-fwieħa qalb il-ġnejna Li nbidlet f'ġenna tfuħ ta' ġmiel u dija. Dalwaqt iqum ir-riħ u jnessi l-ħlewwa Ta' din id-dehra sbejħa. U jiskot l-għana 'Tas-siġra mfewħa li, miż-żahar kotrana, Ma jibqagħlhiex ħlief ftit — il-ħbieb ta' ġewwa. Bħalha ż-żgħożija, fl-isbaħ ħolm tal-ħajja, Tħeġġeġ bl-imħabba u tfur b'tamiet ferrieħa: F'għajnejha d-dawl ħanin; b'qalbha mistrieha, Temmen fil-hena, u tirbaħ l-hemm tal-ġrajja. Imma kemm drabi ż-żgħażagħ, qalb l-irjieh, Jitilfu d-dawl u kull ma hu sabiħl La bufera infernal twaqqa' bħal weraq niexef lin-nies żenjin U ssuq quddiemha, dawra-dawwara — ndiema, dnub, ndiema— il-ħsiebfehmiet, qosra daqs leħħ il-beraq… Donnha l-uġigħ ta' ras ta' dak li ħaraq vixxrih bl-inbid, minflok li ġġib is-sliema, is-sogħba ttemtem tgħid u tħassar kliemha u tarġa' minnufih għall-istess meraq. Ir-riefnu jaħkem ġo l-iqlub moħbija, ġo l-ibliet u ġewwa d-demm li jieħu l-iben, u ż-żmenijiet imħawda b'hekk jitfasslu, Hekk dejjem bħall-ibgħal ta' fuq il-qiegħa (jaħtfu ħalq ma jafux jekk qamħ jew tiben). igħaddu mill-istess triq u ġatt ma jaslu. MARĊELL Mizzi,